# Αγία Ελισσάβετ της Ουγγαρίας

### Από τη Βικιπαίδεια, την ελεύθερη εγκυκλοπαίδεια

Αγία Ελισσάβετ της Ουγγαρίας (1207 - 1231). Κόρη του βασιλιά της Ουγγαρίας Ανδρέα Β' και της Γερτρούδης της Μερανίας.

Ανδριάντας της Αγίας Ελισσάβετ στην Δρέσδη

Έγινε μεγάλο σύμβολο σε όλο τον χριστιανικό κόσμο αφού παντρεύτηκε σε ηλικία 14 ετών, χήρεψε στα 20, εγκατέλειψε τα τεράστια πλούτη της γινόμενη σύμβολο της χριστιανικής χάρης και τελικά πεθαίνοντας πολύ πρόωρα μόλις 24 ετών. Τεσσάρων ετών αρραβωνιάστηκε τον Λούντβιχ Δ' της Θουριγγίας, με τον οποίο υπάρχουν αμφιβολίες άν ήταν μεγαλύτερος ή μικρότερος σε σχέση με τον αδελφό του Έρμαν. Τελικά βάση των χρονικών του 14ου αιώνα υπάρχει βεβαιότητα οτι ήταν ο μεγαλύτερος. Το 1221 παντρεύτηκε τον Λούντβιχ με τον γάμο αρχικά να φαίνεται ευτυχής. Φραγκισκιανοί μοναχοί έφθασαν στην αυλή, και η Ελισσάβετ που ήδη ήταν γνώστης της διδασκαλίας του Φραγκίσκου της Ασσίζης άρχισε και να την βιώνει. Ο σύζυγος της δέν είχε καμιά αντίρρηση σε αυτό γιατί πίστευε οτι η βοήθεια στους φτωχούς μπορεί να φέρει την ανταμοιβή στην αιώνια ζωή. Σύμβουλο και εξομολόγο πήρε τον σκληρό Κονράδο βόν Μπάρμπυργκ. Την Άνοιξη του 1226 όταν πλημμύρες, πανώλη και πείνα θέριζαν την Θουριγγία η Ελισσάβετ και ο Λούντβιχ έκαναν σημαντικό έργο μοιράζοντας τρόφιμα και ρούχα στους φτωχούς. Η Ελισσάβετ έχτισε νοσοκομείο με 26 κρεβάτια που το επισκεπτόταν καθημερινά. Η ζωή της άλλαξε σημαντικά προς το χειρότερο τον Σεπτέμβριο του 1227 όταν ο Λούντβιχ που υποστήριζε τον Γερμανό αυτοκράτορα Φρειδερίκο Β' Χοχεστάουνεφ και πήγαινε να ενωθεί μαζί του στην 5η Σταυροφορία πέθανε στο Οτράντο απο πανώλη. Ο Κονράδος είχε τεθεί ώς υπερασπιστής της απο τον πάπα Γρηγόριο τον 9ο και η Ελισσάβετ μετακινήθηκε στο Μαρμπούργο της Έσσης. Η Ελισσάβετ είχε κάνει πολλές υποσχέσεις στον Κονράδο να κρατήσει την παρθενία της σε περίπτωση προώρου θανάτου του συζύγου της, και να είναι πιστή σε αυτόν. Αλλά η συμπεριφορά του Κονράδου ήταν πολύ άσχημη απέναντι της αφού την ξυλοκοπούσε και δέν της επέτρεπε να δεί τα τρία της παιδιά. Το δεύτερο παιδί της Σοφία (1224 - 1284) παντρεύτηκε τον Ερρίκο τον 2ο δούκα της Βραβάντης, και η πιστή Γερτρούδη (1227 - 1297) που γεννήθηκε λίγο μετά τον θάνατο του πατέρα της έγινε ηγουμένη στο Άλτενμπεργκ. Πέθανε μόλις 24 ετών (1231) λόγω της κακομεταχείρισης του Κονράδου.

## [Επεξεργασία] Θρύλοι

Ο ναός του Μάρμπουργκ, τόπος προσκυνήματος της Αγίας Ελισσάβετ

Κυκλοφορούν πολλοί θρύλοι γύρω απο την δράση της Ελισσάβετ. Γνωστός ο θρύλος όπου μετέφερε ένα μεγάλο καλάθι με ψωμί για τους φτωχούς. Ο σύζυγος της ζήτησε να δεί τί έχει το συγκεκριμένο καλάθι και ξαφνικά το ψωμί μεταμορφώθηκε σε ρόδα. Προς τιμή του θαύματος κτίσθηκε μεγάλη νεογοτθική εκκλησία στην Βουδαπέστη, στην πλατεία των Ρόδων. Κατα άλλη μαρτυρία είχε φασκιώσει έναν λεπρό στο κρεβάτι που μοιραζόταν με τον σύζυγο της. Αυτός ζήτησε να δεί ποιός είναι και όταν έσπασαν οι φασκιές αντί για τον λεπρό είδε τον εσταυρωμένο Ιησού Χριστό. Αγιοποιήθηκε απο τον πάπα Γρηγόριο τον 9ο (1235). Την Πεντηκοστή στην αντίστοιχη τελετή την απεκάλεσε σάν την μεγαλύτερη γυναίκα του Γερμανικού μεσαίωνα. Το σώμα της σε μιά χρυσή θήκη έγινε αντικείμενο δημόσιου προσκυνήματος, στην εκκλησία του Μάρμπουργκ όπου παρέμεινε. Αργότερα η συγκεκριμένη εκκλησία έγινε κέντρο του Τευτονικού τάγματος μέχρι την διάλυση των Τευτόνων απο τον Ναπολέοντα (1803). Υπάρχει και η φήμη οτι η Αγία Ελισσάβετ μέσω της κόρης της Σοφίας είναι η γενάρχης των περισσότερων Γερμανικών αριστοκρατικών οικογενειών. 300 χρόνια διήρκησε συνεχώς η λατρεία της στον ναό ώσπου ένας απο τους απογόνους της ο Φίλιππος Α' ο μεγαλόψυχος της Έσσης έκανε επιδρομή στην εκκλησία του Μάρμπουργκ, διασκόρπισε τα λείψανα της ώστε να σταματήσει η λατρεία της και έκανε την εκκλησία κέντρο του Τευτονικού τάγματος. Για να ολοκληρώσει το βέβηλο ανοσιούργημα του έκλεψε και το Άγιο δισκοπότηρο, αλλά επανήλθε όταν αιχμαλωτίσθηκε απο τον Ρωμαίο αυτοκράτορα Κάρολο τον 5ο. Αργότερα κατα την διάρκεια του 30ετούς πολέμου έπεσε σε χέρια Σουηδών ενώ σήμερα βρίσκεται στο μουσείο της Στοκχόλμης.

## [Επεξεργασία] Πηγές

Αγγλική Wikipedia

Ανακτήθηκε από "http://el.wikipedia.org../../../%CE%B1/%CE%B3/%CE%AF/%CE%91%CE%B3%CE%AF%CE%B1_%CE%95%CE%BB%CE%B9%CF%83%CF%83%CE%AC%CE%B2%CE%B5%CF%84_%CF%84%CE%B7%CF%82_%CE%9F%CF%85%CE%B3%CE%B3%CE%B1%CF%81%CE%AF%CE%B1%CF%82_7bd7.html"

Κατηγορία: Μονάρχες της Ουγγαρίας

##### Views

- Άρθρο
- Συζήτηση
- Τελευταία έκδοση

##### Αναζήτηση

##### Άλλες γλώσσες

- Aragonés
- Česky
- Deutsch
- English
- Esperanto
- Español
- Français
- Hrvatski
- Magyar
- Italiano
- 日本語
- Limburgs
- Nederlands
- ‪Norsk (bokmål)‬
- Polski
- Português
- Русский
- Slovenčina
- Svenska